Harry Moekti

Hariadi Wibowo (25 Meret 1957 - 24 Juni 2018), lebbi èkennal kalabân nyama Harry Moekti panèka panyanyi bân ustadz Inḍonèsia.

 Ka'oḍi'ân Awwâl 
Sajjek kènè' kantos tammat sakola SMA, rè-arèna Harry Moekti èpatadâ' â Cimahi bân Bandung. Mènangka ana'na tentara, Harry noro' orèng towana sè apinda tugas ka Semarang. È kottha Semarang, Harry toman dhâddhi room boy è Hotel Patra Jasa Semarang sèttong taon. Ḍâri kottha Semarang jhughân karir Harry Moekti ḍâlem biḍâng musik èmulaè. Harry bân pa-bârâmpan kancana abhâgon grup band Dharodox (ḍâri bhâsa jhâbâ sè artèna nderedeg otabâ ngetter).

 Karir 
Taon 1980 sa'ellana ramana sèḍhâ, Harry abâli k Bandung. È Bandung, Harry aghâbhung sareng Orbit band, Primas band kalabân Tommy Kasmiri, saterrossa New Bloodly band. Parjhâlânan musik Harry saterrossa alanjutaghi è kottha Jakarta kalabân aghabhung sareng Makara dâri taon 1982 kantos taon 1985. Namong teppa' Harry alako rekkaman solo, grup pan Kbuhbahâ. Sèttong hal sè èyangghep ngangka' karirra panèka teppa' dhibi'na aghâbbung sareng Krakatau è taon 1985.

Pan-bârâmpan rekkaman Harry Moekti sè rammèh è pasaran è antarana èngghi panèka Lintas Melawai è taon 1987, Ada Kamu, Aku Suka Kamu Suka bân Hanya Satu Kata sareng grup band Adegan. Sa'abitta karirra Harry ampon ngâbây pètto' album rekkaman, albumma sè di-budi èngghi panèka Di Sini. Album di-budi panèka èghâbây teppa' Harry molaè ajhâr aghâma Islam lebbi dâlem, sa'èngghâ Harry ta' noro' apromosi'aghi kalabân  mabâdâ show akadhi sè èlakonè bhân-sabbhân panyanyi manabi albumma moncol. Sa'ènnghâ album sè di-budi panèka korang paju è pasaran.

Ḍhunnya patowalangan alam èngghi panèka dhunnyana Harry laènna teppa' ghi' ḍhâḍḍhi panyanyi. Salèrana sempât ngâbây klub naè' tebbing è Sukabumi, jhughân ḍhâḍḍhi angghuta SAR, aktif è ḍâlem olahraga Arung Jeram (search and Rescue), pas noro' korsos terjun payung è Australia. Kabbhi panèka èlakonè dâri taon 1990 kantos 1996.

 Sombher